Ego Willemus Montis sancti Iohannis dominus. Sciunt tam presentes quam futuri quam Iohannes de Poschers quicquid habebat in territorio de Cocenai precise vendidit et quitavit in perpetuum Hugoni Tuebof, abbati Cerviduni, et ecclesie Eduensi, quod totum ab ipso Hugone in feodum habebat, laudante matre sua Mascheree et Odebog sorore sua et Girardo de Furno privino suo. Idem vero Girardus quitavit et donavit in perpetuum. H. Tuebof et Eduensi ecclesie dimidiam ochiam et dimidiam terram illam que communis erat illi et Guidoni, militi, de Alereis; ochia vero contigua est domui quam idem H. Tuebof habet apud Alereium. Quam donationem simul et quitationem laudavit prenominatus I. cum matre et sorore sua. Et quum tam prenominata ochia quam terra de feodo meo esse dinoscitur, id ipsum ego Montis sancti Iohannis dominus laudavi et concessi. Sciendum itaque quod partem illam quam Bernardus de Poschers in predicto territorio calumpniabatur non poterit vendere vel permutare vel donare vel obligare cuicumque preter H. Tuebof et Eduensi ecclesie, et quamdiu partem illam tenuerat ab Hugone Tuebof vel ejus successore Eduensi canonico in feodum eam tenebit. Et hoc totum idem Bernardus laudavit et concessit. Hanc ipsam donationem et quitationem laudavimus et concessimus ego et Bura, uxor mea, et Willemus filius meus. Ad removendum gratiam litis et ignorantie scrupulum, presentem cartulam, ex assensu partium, sigillo meo munivi. Actum anno gratie Mº CCº nono.